འཛམ་གླིང་གོ་ལ་ཧྲེལ་པོའི་སྟེང་འབྱུང་བ་བཞི་ལས།མ་གྲུབ་པའི་ཟས་སྨན་ཅི་ཡང་ཡོད་མ་ཡིན་ཏེ།ཕྱི་རྒྱུད་སྔོ་སྦྱོར་གྱི་སྡེ་ཚན་བསྟན་པའི་ལེའུ་ལས།སྐྱེས་ཚད་མཐོང་ཚད་སྨན་དུ་མ་འཁོལ་ན།།ནུས་ལྡན་དཀོན་པས་བཙལ་དུ་ག་ལ་རྙེད།ཅེས་དང་།ཡང་རྒྱུད་ལས།སྔོ་མི་སྐྱེ་བའི་ཡུལ་ནི་གཅིག་ཀྱང་མེད།དེ་ལ་གཅེས་པའི་ཡན་ལག་བདུན་ལྡན་དགོས།ཞེས་དང་།བྲམ་ཟེ་ཤེས་རབ་ཀྱིས།ས་སྟེང་སྨན་དུ་མ་གྱུར་གང་ཡང་མེད།།རྒྱལ་པོ་གཙོ་བོ་རྒྱན་གྱིས་བརྒྱན་པ་འདྲ།།ས་སྟེང་དུག་ཏུ་མ་གྱུར་གང་ཡང་མེད།།དུག་སྦྲུལ་ཚེར་མའི་འོབས་སུ་ཚད་པ་འདྲ།སྨན་ཡང་དུག་ལ་དུག་ཀྱང་སྨན།གཏོང་ཤེས་སྨན་གྱི་མཆོག་ཡིན་ཏེ།